Kapkaupunki

Kapkaupunki on lähes kolmen miljoonan asukkaan kaupunki Etelä-Afrikassa.

Lentokoneella
Kapkaupungin kansainvälinen lentokenttä sijaitsee 20 kilometriä itään kaupungin keskustasta. Euroopasta ainakin Lufthansa, KLM ja British Airways lentävät suoraan Kapkaupunkiin. Johannesburgiin, maan suurimmalle kentälle on enemmän lentoja, ja joskus voikin olla edullisempaa lentää ensin Johannesburgiin ja sieltä esimerkiksi jollain halpalentoyhtiöllä Kapkaupunkiin.

Lentokentältä kulkee eri yhtiöiden busseja keskustaan (hinta noin 120 randia). Jos päätät mennä taksilla (hinta noin 300 randia), kannattaa valita Touch Down Taxis -yhtiön taksi, sillä ne ovat ainoat viralliset taksit lentokentällä. Kentällä on myös kaikkien suurempien autovuokraamojen toimipisteet.

Junalla
Kaupunkiin on myös junayhteyksiä, mutta etäisyydet ovat pitkiä ja junat hitaita. Esimerkiksi päivittäin lähtevä juna Johannesburgiin kulkee puuduttavat 25 tuntia.

Liiku
200px|thumb|Kapkaupungin ydinkeskustan kartta

Autolla
Auton vuokraaminen on varteenotettava vaihtoehto Kapkaupungissa: tiet ovat hyvässä kunnossa, vuokrahinnat ovat alhaiset ja liikennekin on ihan hallittavissa, vaikkakin vasemmanpuoleista. Lentoasemalla on kaikkien suurimpien vuokraamoketjujen toimipisteet.

Taksilla
Taksilla liikkuminen on verrattain kallista. Kilometrin hinta vaihtelee välillä 7,5-10 randia ja hinta on ilmoitettu näkyvästi taksin kyljessä. Monesti voit myös sopia kuskin kanssa kiinteän hinnan.

Bussilla
Kaupungissa kulkee paikallisbusseja, joilla lyhyiden matkojen taittaminen sujuu kivuttomasti.

Junalla
thumb|Rata Simon's Towniin kulkee aivan meren rannassa Paikallisjunat ovat suurimmaksi osaksi vain paikallisten käytössä. Raideyhtiö Metrorail on viime aikoina panostanut kovasti turvallisuuteen, mutta viisainta on silti välttää pimeän aikaan matkustamista, ostaa ykkösluokan lippu ja pitää kaikki arvokas poissa näkyvistä, erityisesti korut ja kamerat. Kapkaupungin asema on keskustassa, Adderley Streetin ja Strand Streetin kulmassa.

Paikallisjunareitti etelään Simon's Towniin on todella kaunis.

Näe

 * Lukuisien merenelävien ja muiden nilviäisten ihmettelyn lisäksi rohkeimmat voivat sukeltaa haiden kanssa samassa altaassa (sukelluslisenssi vaaditaan).


 * Robben Islandin vankilasaarella säilytettiin poliittisia vankeja apartheidin aikaan. Kuuluisin heistä lienee myöhemmin presidentiksikin noussut Nelson Mandela. Jotkut oppaista ovat olleet itse vankeina saarella. Laiva saarelle lähtee Nelson Mandela Gatewayltä, kellotornin vierestä Waterfrontilta.

Tee
thumb|Hyväntoivonniemi Cape Pointilta nähtynä Erilaisia opastettuja kiertoajeluja on kaupungissa tarjolla pilvin pimein ja jos sinulla ei ole autoa käytettävissä on esimerkiksi Hyväntoivonniemelle hankala päästä muuten. Käytännössä kaikki tarjoavat kutakuinkin samat peruskierrokset, ja kannattaa kysäistä omasta majapaikasta mitä järjestäjää he suosittelevat - hinnoissa ei ole juurikaan merkittäviä eroja. Yksi esimerkki on Hylton Ross, jonka webbisivulta saa hieman osviittaa tarjolla olevista palveluista.


 * Hyvällä säällä Pöytävuorelta on komiat näkymät Kapkaupunkiin. Huonolla säällä köysirata ei ole toiminnassa, joten tarkasta tilanne etukäteen webbisivulta tai soittamalla.


 * Vaikkei kyseessä olekaan Afrikan eteläisin piste, sanotaan kahden meren kohtaavan toisensa Hyväntoivonniemellä. Hyväntoivonniemi on aivan Table Mountain National Park -luonnonpuiston etelänurkassa, jossa hyvin lähekkäin on sekä Cape Point -majakka ja itse Hyväntoivonniemi. Ajomatkaa Kapkaupungista on puoli tuntia suorinta reittiä pitkin, mutta ehdottoman suositeltavaa on ajaa hitaampi reitti niemimaan länsireunaa pitkin Hout Bayn ja Chapman's Peakin kautta.

Osta

 * Valtava ostoskompleksi satamassa joka koostuu useammasta ostoskeskuksesta, tukkumyymälästä, sekä lukuisista yksittäisistä liikkeistä ja ravintoloista. Erittäin suosittu kohde niin hyvätuloisten paikallisten kuin turistienkin keskuudessa. Merkkituotteet tosin ovat ihan samoissa hinnoissa kuin Suomessakin.

Juo
Baari- ja klubitiheys on suurimmillaan keskustassa Long Streetin varrella, ja toki Waterfrontiltakin löytyy paikkansa.

Edulliset

 *  33 South-Boutique backpackers Kapkaupungin Backpackers Hostel tarkoittaa matka-ja Backpacking tyylikkäästi. Äänesti The Guardian yksi World's Best Boutique Hostellit.

Keskihintaiset

 * Etsitkö Tulbagh majoitusta? Yöpyä Themika Gästgård ** ja nauti viikonloppuna rentouttavaa. Tämän ryhmän majoitus Tulbagh sopii häät ryhmille ja perheille.

Hintavat

 * Hyvätasoinen hotelli aivan meren rannalla. Sijainti ei kuitenkaan aivan parhaalla paikkaa Waterfrontilla, vaan kävelymatkaa esim. V&A:lle on vartin verran.
 * Luxury Guest House majoitus siirtomaa kartanossa Fresnaye, valitse nurkassa altantic. Lähellä kaupungin keskustaa, V & A Waterfront ja rantakadulle.
 * Erittäin tasokas hotelli lähellä V&A:ta. Sekä keskusta että V&A ovat kävelymatkan päässä.

Jatka matkaa
Kapstadt Cape Town Le Cap ケープタウン Kaapstad Cidade do Cabo Kapstaden Kapkaupunki